सारनी। नगर पालिका के कुएं का जलस्तर गिरने के कारण दिन में पानी की पूर्ति नहीं हो पा रही है। इसे लेकर नपा के अधिकारी परेशान हैं। अब देर रात तक टैंकरों से पानी सप्लाई करनी पड़ रही है। नगर पालिका वार्ड 10 स्थित छोटा मठारदेव कुएं से पानी सप्लाई करती है। यहां का जलस्तर घटने के कारण टैंकरों को भरने में दिक्कतें हो रही हैं। नगर पालिका सीएमओ पवन राय ने बताया लोगोंं को पूरा पानी मिले, इसके लिए रात को भी टैंकर चलाने के निर्देश दिए हैं। शहर के पाथाखेड़ा और शोभापुर कॉलोनी के वार्डों में इन टैंकरों से पानी बांटा जा रहा है। वार्ड 19 की पार्षद रुख्साना बी रात को खुद टैंकरों से पानी बांट रही हैं। इस क्षेत्र में पानी को लेकर विवाद की स्थिति बनती है। सभी को बराबर पानी बंटे इसलिए पार्षद खुद ऐसा करते हैं। वार्ड 20, 32 समेत अन्य वार्डों में भी टैंकर पार्षदों की देखरेख में ही भरता है।